pythainlp/thai-wiki-dataset-v3 huggingface dataset:
รังสิต ศิรนานนท์

รังสิต ศิรนานนท์ (เกิด 14 สิงหาคม พ.ศ. 2527) ชื่อเล่น อ้วน เป็นนักแสดงและนายแบบชาวไทย มีชื่อเสียงจากซิตคอมเรื่อง คู่กิ๊กพริกกะเกลือ ปัจจุบันเขาเป็นนักแสดงในสังกัดสถานีวิทยุโทรทัศน์ไทยทีวีสีช่อง 3
== ประวัติ ==
รังสิตเป็นบุตรคนที่สามจากทั้งหมดสี่คนของสมศักดิ์และอุสรา ศิรนานนท์ เขาชื่นชอบในการเล่นกีฬาโดยเฉพาะบาสเก็ตบอล สำเร็จการศึกษาระดับมัธยมปลายจากโรงเรียนชลราษฎรอำรุง และสำเร็จการศึกษาปริญญาตรีสาขาการตลาด คณะพาณิชยศาสตร์และการบัญชี มหาวิทยาลัยธรรมศาสตร์
รังสิตเข้าพิธีอุปสมบทเมื่อวันที่ 10 เมษายน พ.ศ. 2555 ณ วัดบึงบวรสถิตย์ จังหวัดชลบุรี มีฉายาทางธรรมว่า "จันทโสภโน" แปลว่า "ผู้งามอย่างพระจันทร์"
รังสิตเคยคบกับชรัฐฐา อิมราพร หรือแจม นักร้องวงเนโกะ จัมพ์ แต่เลิกราเพราะการดำเนินชีวิตของทั้งสองต่างกัน รังสิตสมรสกับพัค ฮยอนซอน (ชื่อเล่นไทยว่า มะม่วง) นางแบบชาวเกาหลีใต้ เมื่อวันที่ 5 พฤศจิกายน พ.ศ. 2560 ณ เมืองพูช็อน ประเทศเกาหลีใต้ มีบุตรชายด้วยกัน 1 คนชื่อ โรฮา ศิรนานนท์ หรือ พัค โรฮา เกิดเมื่อวันที่ 17 สิงหาคม พ.ศ. 2563 ก่อนหน้านี้ภรรยาเคยตั้งครรภ์แต่แท้งมาแล้วสองครั้ง
== ผลงาน ==
=== ละครโทรทัศน์ ===
{|class="wikitable"
! พ.ศ. !! เรื่อง !! รับบท !! ออกอากาศ
|-
|rowspan = "1" | 2549 || อมฤตาลัย || ไวทูรย์ ||rowspan="1"|ช่อง 3
|-
|rowspan = "1" | 2549 || อยากจะรักเดี๋ยวจัดให้ || ดชา ||rowspan="18"|ช่อง 7
|-
|rowspan = "2" | 2550 || อภิมหึมามหาเศรษฐี || เบิ้ม
|-
|บุพเพเล่ห์รัก || หมอธนัช
|-
|rowspan = "4" | 2551 ||ดาวเปื้อนดิน || ธัชพงษ์
|-
| คู่กิ๊กพริกกะเกลือ (ละครซิทคอม) || เซียน
|-
|พลิกฟ้าล่าตะวัน || ลันเตา
|-
|ศัตรูคู่ขวัญ ||ภูมิพงษ์
|-
|rowspan = "2" | 2552 ||สวย แสบ ซิ่ง || ทนง
|-
|นิทานทะลุมิติ ||วัลลภ
|-
|rowspan = "3" | 2553 ||เรือนซ่อนรัก || ผู้หมวดเมืองใหญ่
|-
|สูตรรัก กับดักหัวใจ|| โชค
|-
| เงาหัวใจ || ไวณิก
|-
|rowspan = "3" | 2554 ||หวานใจท้ายครัว ||การิน
|-
|คู่แค้นแสนรัก || เผด็จศึก
|-
|ในรอยรัก || กุเทพ
|-
|rowspan = "2" | 2555 || สาวน้อยร้อยเล่มเกวียน || มณฑล
|-
| แม่ปูเปรี้ยว || นนทพัทธ์ (นนท์)
|-
|rowspan = "2" | 2556 ||  โคกอีเลิ้งเริงร่า || ปลัดโอมชนะ
|-
| วิวาห์ป่าช้าแตก || สนธยา ||rowspan="1"|ช่อง 8
|-
|rowspan = "2" | 2557 ||  ยมบาลเจ้าขาตอน...เงามรณะ  || ดนัย (รับเชิญ) ||rowspan="2"|ช่อง 7
|-
| เงา (ละครโทรทัศน์) || อิศรา
|-
|rowspan = "2" | 2558 || หลวงพี่ดิจิตอล || ไท ||rowspan="1"|ช่อง 8
|-
|พันล้านพนันรัก || บดินทร์ ||rowspan="1"|True4U
|-
|rowspan = "2" | 2560 || สายลับจับแอ๊บ || ชยุต ||rowspan="9"|ช่อง 3 HD
|-
| สายธารหัวใจ || เกียรติศักดิ์ ทรัพย์ธนสารไพบูลย์
|-
|rowspan = "2" | 2561 || เงินปากผี || เอ (รับเชิญ)
|-
| ข้ามสีทันดร || ชีวาตม์
|-
|rowspan = "3" | 2562 || กลลวงทวงหนี้รัก || อัศวิน มลกานต์วิทย์ (วิน)
|-
| รักจังเอย || ทิวา
|-
| เขาวานให้หนูเป็นสายลับ || เอกสิทธิ์
|-
|rowspan = "1" | 2564 || สองเสน่หา || (รับเชิญ)
|-
|rowspan="1" | 2567 || เรือนทาส || พระยาธรรมานุรักษ์
|-
|}
=== ภาพยนตร์ ===
=== ละครสั้น ===
=== มิวสิกวิดีโอ ===
ตะเกียงของเธอ ของจีน
ใช่ฉันหรือเปล่า ของกะลา
ปั่นจักรยาน (Bike for Dad)
=== ซิทคอม===
วงษ์คำเหลา เดอะซีรีส์ รับบท ปิกัสโซ (รับเชิญ)
==อ้างอิง==
==แหล่งข้อมูลอื่น==
บุคคลจากจังหวัดชลบุรี‎‎
นักบาสเกตบอลชาวไทย
นักแสดงชาวไทย
นักแสดงสังกัดช่อง 3
บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
บุคคลจากโรงเรียนชลราษฎรอำรุง
ชาวไทยเชื้อสายจีน
ยูทูบเบอร์ชาวไทย
พุทธศาสนิกชนชาวไทย
วิชัย ไวทยางกูร

วิชัย ไวทยางกูร นักฟุตบอลทีมชาติไทย เกิดที่ อ.หนองเต่า จ.ลพบุรี เล่นให้สโมสรฟุตบอลธนาคารกรุงเทพ และในปี พ.ศ. 2523 ได้เข้าร่วมแข่งขันในนามทีมชาติไทย ต่อมาได้รับบาดเจ็บที่หัวเข่า จึงเลิกเล่น หันไปเป็นตัวแทนขายประกันชีวิต
หลังจากนั้นได้เปลี่ยนชื่อเป็น ชัย ลาภสัมปันน์
ปัจจุบันเปลี่ยนชื่ออีกครั้งเป็น สรรค์ชัย ลาภสัมปันน์ชัย ดำรงตำแหน่งรองกรรมการผู้จัดการใหญ่ฝ่ายตัวแทน บมจ.อยุธยา อลิอันซ์ ซี.พี. ประกันชีวิต
นักฟุตบอลทีมชาติไทย
บุคคลจากอำเภอบ้านหมี่
หุบอุกกาบาตบาร์ริงเกอร์

หลุมอุกกาบาตบาร์ริงเกอร์ (Barringer Crater) เป็นหลุมอุกกาบาตที่ตั้งอยู่ในรัฐแอริโซนา ทางภาคตะวันตกเฉียงใต้ของสหรัฐอเมริกา อยู่ระหว่างเมืองวินสโลว์กับเมืองแฟล็กสตาฟฟ์ หลุ่มอุกกาบาตบาร์ริงเกอร์มีความกว้าง 1,250 เมตร ลึก 174 เมตร ถ้ามองจากพื้นราบทะเลทราย บริเวณรอบหลุมจะดูเหมือนเนินเตี้ยๆ จากการสำรวจโดย ซึ่งการค้นพบครั้งแรกในปี ค.ศ. 1890 หลายคนยังคงเข้าใจว่าเป็นหุบภูเขาไฟธรรดา แต่ในปี ค.ศ. 1890 มีการค้นพบเศษเหล็ก ในปี ค.ศ. 1902 ดร. แดเนียล บาร์ริงเกอร์ ก็เข้ามาสำรวจและพบข้อเท็จจริงว่า ชั้นหินด้านตะวันออกเฉียงใต้ของหลุมสูงกว่าด้านอื่นถึง 30 เมตร ทำให้สรุปได้ว่า เกิดจากดาวเคราะห์น้อยพุ่งชนในมุมต่ำทางทิศเหนือ และฝังตัวลงในด้านตะวันออกเฉียงใต้ จึงมีการขุดบริเวณนั้นและพบเศษนิกเกิลและเศษเหล็กมากขึ้นเมื่อขุดลึกเข้าไป วงการวิทยาศาสตร์สมัยนั้นเริ่มคล้อยตามว่าเกิดจากการชนของดาวเคราะห์น้อย
คาดว่าน้ำหนักที่แท้จริงของดาวเคราะห์น้อย มีการประมาณการณ์หลายครั้ง ในปี ค.ศ 1930 นักวิทยาศาสตร์คาดว่าดาวเคราะห์น้อยน่าจะหนักราว 14 ล้านต้น และมีขนาดเส้นผ่าศูนย์กลาง 122 เมตร แต่ในการคำนวณต่อๆมา ขนาดดาวเคราะห์น้อยยิ่งเล็กลง คือมีน้ำหนักราว 2 ล้านต้นและเส้นผ่าศูนย์กลาง 79 เมตร ต่อมาก็ประมาณว่าน่าจะ 70,000 ต้นเส้นผ่าศูนย์กลาง 25-30 เมตร
การที่จะทำให้เกิดหลุมกว้างขนาดนี้ได้ ดาวตกต้องพุ่งชนด้วยความเร็ว 69,000 กิโลเมตรต่อชั่วโมง แรงกระทบคาดว่า น่าจะรุนแรงเท่ากับระเบิดขนาด 500,000 ตัน แรงกว่าระเบิดปรมาณูในฮิโรชิมากับนางาซากิ 40 เท่า แรงระเบิดทำให้เกิดฝุ่นฟุ้งไปในอากาศ 100 ล้านตัน และยังดันให้วัตถุอื่นขึ้นมากองอยู่รอบๆกลายเป็นหลุมอุกกาบาต ในปัจจุบัน
ขณะที่ดาวเคราะห์น้อยพุ่งเข้าสู่บรรยากาศโลก ก็ถูกแรงเสียดทานจากชั้นบรรยากาศโลก ทำให้ผิวหลอมเหลวเป็นทาง ซึ่งส่วนใหญ่เป็นโลหะเหลว โปรยปรายเป็นทางครอบคลุมพื้นที่กว้างกว่า 260 ตารางกิโลเมตร ซึ่งโลหะก้อนใหญ่ที่สุดหนักกว่า 630 กิโลกรัม
ลูกอุกกาบาตซึ่งอยู่ข้างใน นักวิทยาศาสตร์คาดว่าคงมีมวลเหลือไม่เกินร้อยละ 10 ของมวลเดิมซึ่งส่วนใหญ่ลุกไหม้ขณะกำลังตกสู่พื้นโลก

หลุมอุกกาบาต
ชนเผ่านาวาโฮ

ชนเผ่านาวาโฮ (Navajo) มีจำนวนประชากรราว 220,000 คน อาศัยบริเวณเขตสงวนที่กว้างใหญ่ ชนเผ่านาวาโฮเป็นอินเดียนแดงกลุ่มใหญ่ที่สุดในทวีปอเมริกาเหนือ ในประวัติศาสตร์ชนเผ่านาวาโฮเริ่มจาก "การเดินทางอันยาวนาน" (The Long Walk) ในปี ค.ศ. 1864 หลังการสู้รบกับชาวสเปนและชาวอเมริกันเชื้อสายอังกฤษ ชาวนาวาโฮถูกบังคับให้ย้ายไปในเขตหุบเขาโมนูเมนต์ราว 480 กิโลเมตร หลังจากนั้นอีกสี่ปี ชาวนาวาโฮก็ได้รับอนุญาตให้ย้ายกลับไปยังเขตสงวนแบบดั้งเดิม ออกล่าสัตว์และทำการเกษตร
ปัจจุบันชนเผ่านาวาโฮยังคงเลี้ยงแกะในหุบเขาโมนูเมนต์ ซึ่งทำมาตั้งแต่สมัยบรรพบุรุษ ซึ่งได้รับแกะจากชาวสเปนเป็นครั้งแรกในศตวรรษที่ 17 การเป็นเจ้าของแกะเป็นสัญลักษณ์ของความมีฐานะในสังคม แม้แกะจะถูกจำกัดจำนวนตั้งแต่ปี 1930 เพราะทุ่งหญ้ามีไม่เพียงพอ
โฮเก้น (hogan) หรือบ้านแบบดั้งเดิมของชาวเผ่านาวาโฮ ใช้เสาไม้ตั้งพิงกันเป็นกระโจมยอดแหลมแล้วพอกด้วยดินรอบๆซึ่งในปัจจุบันจะใช้ซุงเรียงซ้อนกันแล้วพอกดินจนทั่ว สินค้าเกษตรที่สำคัญของชาวเผ่านาวาโฮ เป็นพวกเครื่องเรือน เช่น ตะกร้าหวาย ซึ่งกลายเป็นสินค้าที่สำคัญ
ขนสัตว์เริ่มเข้ามาแทนที่หนังกระต่ายเมื่อ 100 ปีมาแล้ว ซึ่งขนสัตว์จะนำมาทำผ้าห่มและพรม ลวดลายส่วนใหญ่มาจากรูปวาดบนพื้นทรายซึ่งมีกว่า 800 ลาย
 
อเมริกันอินเดียน
โรงเรียนวชิรวิทย์

โรงเรียนวชิรวิทย์ เป็นโรงเรียนเอกชน ที่อยู่ที่ ถ.ช้างคลาน ต.ช้างคลาน อ.เมืองเชียงใหม่ จ.เชียงใหม่
== ประวัติ ==
โรงเรียนวชิรวิทย์ เชียงใหม่ ก่อตั้งเมื่อปี พ.ศ. 2540 จากแนวคิดของผู้ช่วยศาสตราจารย์ ดร.สุกานดา ตปนียางกูร และนายวัชระ ตันตรานนท์ นักธุรกิจชาวจังหวัดเชียงใหม่ โดยได้รับความร่วมมือ สนับสนุนจากบุคลากรในแวดวงวิชาการ โดยมีผู้ช่วยศาสตราจารย์ ดร.สุกานดา ตปนียางกูร และคณะฯ เป็นที่ปรึกษาในการขออนุญาตเปิดการสอนเป็นโรงเรียนเอกชน สอนตามหลักสูตรของกระทรวงศึกษาธิการ ประเภทสามัญศึกษา แบบสหศึกษา ตั้งแต่ชั้นประถมศึกษาปีที่ 1 ถึงชั้นมัธยมศึกษาปีที่ 6
โรงเรียนวชิรวิทย์ ได้รับอนุญาตไห้เปิดดำเนินการสอน ตั้งแต่บัดนั้นเป็นต้นมา ตั้งอยู่เลขที่ 168/1 ถนนช้างคลาน อำเภอเมือง จังหวัดเชียงใหม่ บนเนื้อที่ 8 ไร่ 1 งาน 13 ตารางวา โดยมีนายวัชระ ตันตรานนท์ เป็นผู้รับใบอนุญาตและผู้จัดการ และอาจารย์เจษฎา บุญรติวงค์ เป็นครูใหญ่เปิดทำการสอน ในปีแรกเพียง 3 ชั้น คือ ประถมศึกษาปีที่ 1 มัธยมศึกษาปีที่ 1 และมัธยมศึกษาปีที่ 4 รวม 15 ห้องเรียน มีนักเรียนรวมกันประมาณ 600 คน ตั้งอยู่ในเขตชุมชน
== หลักสูตรการศึกษา ==
== อ้างอิง ==
== แหล่งข้อมูลอื่น ==
โรงเรียนวชิรวิทย์
โรงเรียนในอำเภอเมืองเชียงใหม่
โรงเรียนเอกชนในจังหวัดเชียงใหม่
โรงเรียนที่ก่อตั้งในปี พ.ศ. 2540
І

I (І, і) หรือบางครั้งก็เรียกว่า Decimal I หรือ Dotted I เป็นอักษรหนึ่งในอักษรซีริลลิก มีใช้เฉพาะในภาษาเบลารุส ภาษาคาซัก และภาษายูเครน ใช้แทนเสียงสระ // (อี) เหมือนอักษร И ของภาษารัสเซีย
อักษรนี้มีพัฒนาการมาจากอักษรกรีก ไอโอตา ชื่อเดิมของอักษรนี้คือ i และมีค่าของเลขซีริลลิกเท่ากับ 10
อักษร І เคยใช้เป็นอักษรในภาษารัสเซีย จนถึง พ.ศ. 2461 (ค.ศ. 1918) ได้เกิดการปฏิวัติอักขรวิธีโดยสหภาพโซเวียต อักษรนี้จึงถูกยกเลิกไป แต่ยังคงมีการใช้ในบางประเทศที่แยกตัวออกจากสหภาพโซเวียต
== การเปรียบเทียบอักษร ==
== ตำแหน่งอักขระ ==
== อ้างอิง ==
อักษรซีริลลิก จากยูนิโค้ด
อักษรซีริลลิก
ฟิสิกส์ดาราศาสตร์

ฟิสิกส์ดาราศาสตร์ (อังกฤษ: Astrophysics) เป็นแขนงวิชาทางดาราศาสตร์ ว่าด้วยสมบัติทางกายภาพของวัตถุในอวกาศ ไม่ว่าจะเป็นดาวฤกษ์ ดาราจักร และเอกภพทั้งหมดนั้นจะเน้นศึกษาแขนงวิชาที่กล่าวมาข้างต้น มากกว่าศึกษาตำแหน่งหรือการเคลื่อนที่ของวัถตุต่าง ๆ ในอวกาศ วิชาฟิสิกส์ดาราศาสตร์จะศึกษาเกี่ยวกับดวงอาทิตย์, ดาวฤกษ์ต่าง ๆ, กาแล็กซีต่าง ๆ, ดาวเคราะห์นอกระบบ, มวลสารระหว่างดาว, รังสีไมโครเวฟพื้นหลังของจักรวาล สาขาวิชานี้จะตรวจสอบและศึกษาอย่างละเอียดเกี่ยวกับสเปกตรัมแม่เหล็กไฟฟ้า และปัจจัยต่าง ๆ อาทิ กำลังส่องสว่าง, ความหนาแน่น, อุณหภูมิ และสารประกอบเคมี เนื่องจากวิชาฟิสิกส์ดาราศาสตร์นั้นครอบคลุมเนื้อหาและแขนงวิชาต่าง ๆ ในบริเวณกว้าง จึงสามารถรวมอีกหลายแขนงวิชาเข้ามาในวิชาฟิสิกส์ดาราศาสตร์นี้ได้ด้วย อาทิ กลศาสตร์, การศึกษาแรงแม่เหล็กไฟฟ้า, กลศาสตร์สถิติ, อุณหพลศาสตร์, กลศาสตร์ควอนตัม, ทฤษฎีสัมพันธภาพ, ฟิสิกส์นิวเคลียร์, ฟิสิกส์อะตอม โมเลกุล และทัศนศาสตร์
== ข้อมูลเพิ่มเติม ==
== อ้างอิง ==
 
ฟิสิกส์
ดาร์ธ เวเดอร์

ดาร์ธ เวเดอร์ (Darth Vader) เป็นตัวละครสมมุติและเป็นตัวละครหลักในแฟรนไชส์สื่อบันเทิงคดีอวกาศ สตาร์ วอร์ส มีชื่อเมื่อเกิดว่า อนาคิน สกายวอล์คเกอร์ (Anakin Skywalker) ตัวละครตัวนี้เป็นตัวร้ายหลักในไตรภาคเดิม และเป็นตัวเอกหลักในไตรภาคต้น มีลักษณะเฉพาะตัวเป็นนักรบซิธลอร์ดสวมเกราะพร้อมด้วยหมวกเหล็กและหน้ากากออกซิเจนสีดำสนิท ปรากฏตัวพร้อมกับกระบี่แสงสีแดง เอกลักษณ์เฉพาะตัวเป็นเสียงหายใจด้วยหน้ากากออกซิเจน ดาร์ธ เวเดอร์มีความสามารถด้านพลังด้านมืด และทักษะการต่อสู้ด้วยกระบี่แสงที่ร้ายกาจ  มีเพลงประจำตัวชื่อ ดิอิมพีเรียลมาร์ช เขายังเป็นบิดาของ ลุค สกายวอล์คเกอร์ และ เลอา ออร์กานา โซโล สองตัวเอกหลักในไตรภาคเดิม
จอร์จ ลูคัส ผู้สร้างสตาร์ วอร์ส กล่าวถึงภาพยนตร์หกภาคแรกของแฟรนไชส์ว่า "โศกนาฏกรรมของดาร์ธ เวเดอร์"
ดาร์ธ เวเดอร์ ได้รับการพิจารณาว่าเป็น "ตัวร้ายอันดับหนึ่งในวงการภาพยนตร์ที่ยิ่งใหญ่ที่สุดตลอดกาล"
== อ้างอิง ==
=== หมายเหตุ ===
=== อ้างอิง ===
==  ดูเพิ่ม ==
สตาร์ วอร์ส เอพพิโซด 1 ภัยซ่อนเร้น, 1st edition paperback, 1999. , 
สตาร์ วอร์ส เอพพิโซด 2 กองทัพโคลนส์จู่โจม, 2003. , 
สตาร์ วอร์ส เอพพิโซด 3 ซิธชำระแค้น, 1st edition hardcover, 2005. , , 
The New Essential Guide to Characters, 1st edition, 2002. , , 
Vader: The Ultimate Guide, 2005.
Star Wars: The Visual Dictionary, hardcover, 1998. , 
Star Wars: The Phantom Menace: The Visual Dictionary, hardcover, 1999. , 
Star Wars: Attack of the Clones: The Visual Dictionary, hardcover, 2002. , 
Star Wars: Revenge of the Sith: The Visual Dictionary, hardcover, 2005. , 
== แหล่งข้อมูลอื่น ==
Darth Vader ที่อินเทอร์เน็ตมูวีเดตาเบส
ตัวละครในสตาร์ วอร์ส
ซิธ
ตัวละครที่เป็นผู้บัญชาการ
ตัวละครที่ถูกตัดแขนหรือขา
ตัวละครที่เป็นทาส
ตัวละครที่เป็นทหารผ่านศึกสงคราม
ตัวละครที่เป็นนักบินขับไล่
ตัวละครที่ถูกทำให้เสียโฉม
ตัวละครที่เป็นผู้ก่อการฆ่าล้างเผ่าพันธุ์
ตัวละครที่เป็นผู้มีโทรจิต
Ї

Yi (Ї, ї) เป็นอักษรหนึ่งในอักษรซีริลลิก มีใช้เฉพาะภาษายูเครน และภาษารูซิน ใช้แทนเสียงสระ // (ยี)
== การเปรียบเทียบอักษร ==
== ตำแหน่งอักขระ ==
== อ้างอิง ==
อักษรซีริลลิก จากยูนิโค้ด
อักษรซีริลลิก
YI

Yi หรือ yi สามารถหมายถึง
Yi ชื่อของอักษรซีริลลิกตัวหนึ่ง
อักษรอี้ (Yi syllabary)
ภาษายิ (Yi language) ภาษาที่เขียนด้วยอักษรอี้
ภาษายิดดิช (Yiddish language) ใช้รหัสภาษา yi
วิ่งเปี้ยว

วิ่งเปี้ยว เป็นการละเล่นไทยเดิม ซึ่งมีทั้งความสนุกสนาน และ ช่วยพัฒนาความแข็งแรงและว่องไวของร่างกาย เป็นอีกทางเลือกหนึ่งในการใช้เวลาว่างให้เป็นประโยชน์ ทำให้สุขภาพแข็งแรง นับเป็นการเล่นที่ดีอย่างหนึ่ง
== กติกาการเล่น ==
แบ่งผู้เล่นออกเป็น 2 ฝ่าย ฝ่ายละอย่างน้อย 4 คน จุดเริ่มต้นของทั้งสองฝ่ายจะมองเห็นได้ชัดเจน แต่ละฝ่ายถือผ้าหรือไม้ เมื่อกรรมการให้สัญญาณเริ่มการแข่งขัน ให้แต่ละฝ่ายวิ่งไปทางด้านขวาของตนเอง พยายามวิ่งอ้อมหลักทั้ง 2 หลักไล่ฝ่ายตรงข้ามให้เร็วที่สุด เมื่อวิ่งครบรอบหนึ่งคน ให้ส่งผ้าหรือไม้ให้คนต่อไป คนที่เพิ่งวิ่งเสร็จไปต่อหลังแถว และเวียนรอบไปเรื่อยๆ เมื่อถึงระยะให้ใช้ผ้าหรือไม้ตีที่หลังคนหน้า หากทำได้สำเร็จ ก็เป็นฝ่ายชนะไป
== อุปกรณ์ ==
วิ่งเปี้ยวนับเป็นกีฬาที่เล่นได้ง่าย เพราะ อุปกรณ์มีน้อย หาได้ง่าย ดังนี้
สิ่งของที่จับถนัดมือ เช่น ผ้า ไม้ ท่อ2 ผืน/ชิ้น
หลัก 2 หลัก คือ ที่จุดหน้าสุดของทั้งสองฝ่ายและหลักที่เอาไว้วิ่งอ้อม (อาจใช้กรวยแทนหลัก)
== การทำผิดกฎกติกา ==
วิ่งไม่อ้อมหลัก หรือ ลัดหลัก
วิ่งชน/เตะหลัก
ทำผ้า/ไม้หล่นพื้น
ไม่สามารถส่งไม้ให้คนต่อไป/ส่งแล้วตกพื้น
== ทักษะที่ได้รับการพัฒนา ==
ทักษะที่ได้รับการพัฒนาจากการละเล่นนี้คือ 
ความคล่องแคล่ว ว่องไว
ความสามัคคีในหมู่คณะ
พัฒนาร่างกายให้แข็งแรง ไม่ป่วย
รู้จักวางแผนในการจัดคนวิ่ง และวิธีการวิ่ง
พัฒนาไหวพริบ
ความมีน้ำใจนักกีฬา
กีฬา
ทาทูอีน

ในจักรวาลสตาร์วอร์ส ทาทูอีนเป็นดาวเกิดของครอบครัวสกายวอล์คเกอร์ เป็นฉากของเรื่องราวจำนวนมากในภาพยนตร์และนิยายที่เกี่ยวข้อง และเป็นดาวที่เป็นสัญลักษณ์สำคัญที่สุดดวงหนึ่งในบรรดาดาวทุกดวงในสตาร์ วอร์ส ซึ่งถูกเห็นหรือกล่าวถึงในภาพยนตร์ทั้งหกตอน
ทาทูอีนเป็นดาวเคราะห์ทะเลทรายของระบบดาวคู่ในอาร์คานิสเซกเตอร์ของขอบนอกของกาแลกซี เป็นที่อยู่ของคนยากจนและส่วนใหญ่ทำฟาร์มความชื้นเพื่อการใช้ชีวิต กิจกรรมอื่นๆ เช่นการค้าขายอุปกรณ์เก่า ดาวดวงนี้อยู่ในช่องทางขนส่ง 5709-ดีซี เป็นทางแยกเล็กๆ ของเส้นทางการค้าทริลลัส ซึ่งเชื่อมต่อกับเส้นทางการค้าไฮเปอร์สเปซ ไซซาร์ รุน อีกทีหนึ่ง ทาทูอีนอยู่ไม่ห่างจากคอเรลเลียน รุน มากนัก มีระบบนำทางเป็นของตัวเอง อย่างไรก็ดีดาวดวงนี้มีบทบาทสำคัญในเหตุการณ์สำคัญระดับกาแลกซีในฐานะเป็นบ้านเกิดของอนาคิน สกายวอล์คเกอร์ และสถานที่ที่ลุค สกายวอล์คเกอร์ ถูกนำมาซ่อนตัวอยู่จนกว่าจะโตเป็นผู้ใหญ่
== แหล่งข้อมูลอื่น ==
Tatooine ใน Star Wars Databank
Tatooine ใน Wookieepedia: The Star Wars Wiki
ดาวเคราะห์ในสตาร์ วอร์ส
สถานที่ในสตาร์ วอร์ส
แพดเม่ อมิดาลา

แพดเม่ อมิดาลา นาเบอรี (Padmé Amidala Naberrie)  เป็นตัวละครในแฟรนไชส์สื่อบันเทิงคดีวิทยาศาสตร์ สตาร์ วอร์ส ซึ่งปรากฏในไตรภาคต้น แสดงโดย นาตาลี พอร์ตแมน ถูกกล่าวถึงครั้งแรกในภาพยนตร์เรื่อง สตาร์ วอร์ส 3 ชัยชนะของเจได เธอได้รับการเปิดตัวในเรื่อง สตาร์ วอร์ส เอพพิโซด 1 ภัยซ่อนเร้น ในฐานะราชินีวัยเยาว์ของนาบู และหลังจากครองราชย์ของเธอ ได้กลายเป็น วุฒิสมาชิกและนักเคลื่อนไหวต่อต้านสงครามในสภาแกแลกติก เธอแอบแต่งงานกับอนาคิน สกายวอล์คเกอร์ ซึ่งเป็นอัศวินเจได จากนั้นจึงเสียชีวิตขณะคลอดบุตรฝาแฝดชื่อ ลุค สกายวอล์คเกอร์ และ เลอา ออร์กานา ความกลัวที่จะสูญเสียแพดเม่ของอนาคินเป็นตัวเร่งให้เขาเข้าสู่พลังด้านมือ และกลายเป็นดาร์ธ เวเดอร์
แพดเม่เกิดในปีที่ 46 ก่อนยุทธการยาวิน เป็นลูกสาวของรูวีและโจบาล นาเบอร์รี และน้องสาวของโซลา นาเบอร์รี ดำรงตำแหน่งเป็นราชินีอมิดาลาแห่งนาบูตั้งแต่ปีที่ 36 ก่อนยุทธการยาวินถึงปีที่ 26 ก่อนยุทธการยาวิน) ภายหลังต่อมาได้สมรสกับอัศวินเจได อนาคิน สกายวอล์คเกอร์ กับทั้งเป็นมารดาของลุค สกายวอล์คเกอร์ และเลอา ออร์กานา โซโล
แพดเม่ขึ้นเป็นราชินีแห่งนาบูจากการแต่งตั้งก่อนที่จะได้รับเลือกเป็นตัวแทนสมาชิกวุฒิสภาแห่งชอมเมลล์เซกเตอร์ในสภากาแลกติก ในฐานะที่เป็นราชินี เธอได้ช่วยปลดปล่อยประชาชนของเธอให้เป็นอิสระและกลายเป็นบุคคลสำคัญทางการเมืองที่เป็นที่เคารพอย่างยิ่งคนหนึ่งในกาแลกซี ตลอดชีวิตที่แสนสั้นของเธอนั้น เธอแสดงบทบาทสำคัญมากในทางการเมืองและเหตุการณ์หลายเหตุการณ์ในสงครามโคลน ซึ่งเธอและสมาชิกวุฒิสภาอีกจำนวนหนึ่งเป็นผู้ก่อตั้งกองกำลังกบฏขึ้น
== การแต่งงานกับอนาคิน และความรัก ==
หลังจากที่แพดเม่แต่งงานกับอนาคิน สกายวอล์คเกอร์ ซึ่งได้เป็นกลายอัศวินเจไดภายหลัง เป็นการแต่งงานอย่างลับ ๆ ที่มีเพียง อาร์ทูดีทู และ ซีทรีพี่โอ เป็นพยาน โดยที่สภาเจไดไม่มีใครรู้เรื่องนี้ ยกเว้น โอบีวัน เคโนบี ผู้ซึ่งเป็นอาจารย์ของอนาคิน หลังจากเสร็จศึกในยุทธการจีโอโนซิส
หลังสงครามโคลน แพดเม่ได้เห็นไฟไหม้วิหารเจได ในขณะที่เจไดถูกกวาดล้างโดยอนาคิน เมื่อเธอรู้เรื่องนี้จากโอบีวัน เคโนบี เธอจึงขับยานไปที่ดาวมุสตาฟาในขณะที่เธอตั้งท้อง ซึ่งมีซีทรีพีโอกับอาร์ทูดีดูติดตาม ในขณะที่โอบีวันได้แอบขึ้นยานไปด้วย เธอถูกอนาคินในขณะที่กำลังเข้าสู่ด้านมืดใช้พลังบีบคอจนสลบ
== การเสียชีวิต ==
หลังจากการต่อสู้ระหว่างโอบีวันกับอนาคิน โอบีวันได้ช่วยแพดเม่ขึ้นยานไปที่ฐานโปลิสแมสซ่าเพื่อทำการรักษา เธอได้ตรอมใจตายหลังจากที่ให้กำเนิดลูกแฝดอย่างลุค สกายวอล์คเกอร์ และเลอา สกายวอล์คเกอร์ จนลูกทั้งสองเติบโตขึ้นกลายเป็นผู้นำกองกำลังต่อต้านจักรวรรดิกาแลกติกในเวลาต่อมา ลุคได้กลายเป็นอัศวินเจไดเช่นเดียวกับพ่อ ขณะที่เลอาดำรงตำแหน่งเป็นผู้นำกองทัพเหมือนกับแม่ของเธอ
== ผังครอบครัว ==
== แหล่งข้อมูลอื่น ==
Padmé Amidala ใน Star Wars Databank
Padmé Amidala ใน Wookieepedia: The Star Wars Wiki
ตัวละครในสตาร์ วอร์ส
ตัวละครที่เป็นราชินี
ตัวละครที่เป็นเจ้าหญิง
โยดา

โยดา เป็นตัวละครในเรื่องแต่งชุดสตาร์วอร์สซึ่งปรากฏตัวในภาพยนตร์เกือบทุกภาคยกเว้น  ความหวังใหม่
เช่นเดียวกับชื่อหลายๆ ชื่อในสตาร์ วอร์ส ชื่อ "โยดา" อาจจะมาจากภาษาโบราณ ในกรณีนี้เช่นภาษาสันสกฤต จากคำว่า "โยธา" หรือภาษาฮิบรู คำว่า yodea
โยดาเป็นหนึ่งในอาจารย์เจไดที่มีชื่อเสียงและทรงพลังที่สุดในกาแลกซี และเป็นหนึ่งในเจไดแห่งสาธารณรัฐกาแลกติกที่รอดชีวิตจากสงครามโคลนและการกวาดล้างเจไดครั้งใหญ่ปฏิบัติหน้าที่เป็นปรมาจารย์เจไดในช่วงสงครามโคลน โยดาได้เป็นนายพลเจไดของกองทัพสาธาธารณรัฐกาแลกติกตั้งแต่ยุทธการจีโอโนซิสและยุทธการคาชี้ค แต่ถูกโคลนทรูปเปอร์ได้เล็งยิงตามคำสั่งที่ 66 แต่ก็รอดมาได้ด้วยการฆ่าพวกเขาและหนีไปร่วมสบทบกับโอบีวันกับเบล ออร์กานา และสามารถช่วยเหลือเหล่าเจไดจากคำสั่งที่ 66 ให้พวกเขาหลบหนีไป ต่อมาโยดา ได้เข้าไปปะทะกับดาร์ธ ซีเดียสที่คอรัสซังแล้วหลังจากนั้นจึงไปหลบซ่อนที่เดโกบาห์และแล้วโยดาได้มีชีวิตตั้งแต่การก่อตั้งจักรวรรดิกาแลกติกและสงครามกลางเมืองกาแลกติก โยดาได้พบกับลุค สกายวอล์คเกอร์ ตามคำแนะนำของสปิริตโอบีวันในช่วงปีที่ 3หลังยุทธการยาวินและหลังยุทธการฮอธ และช่วยสอนลุคให้เป็นเจได ต่อมาในช่วงปีที่ 4หลังยุทธการยาวิน โยดาได้เสียชีวิตลงก่อนสงครามกลางเมืองกาแลกติกจะจบลงด้วยกบฏได้รับชัยชนะ โยดาได้รับการยอมรับว่าเป็นเจไดที่ควรค่าแก่การเคารพและทรงภูมิที่สุดตลอดกาลและไม่มีใครเทียบได้ในความสามารถด้านสัมผัสแห่งพลัง
แต่แค่นั้นยังไม่จบ โยดาได้ปรากฏตัวอีกครั้งในภาพยนตร์ ปัจฉิมบทแห่งเจได เมื่อลุคเตรียมตัวเผาคลังความรู้แห่งเจไดบนดาว แต่ลังเลไปชั่วครู่ ก่อนที่จะได้พบกับวิญญาณพลังของโยดา ผู้ช่วยลุคทำลายคลังความรู้ และชี้แนะว่าลุคควรจะเรียนรู้จากความผิดพลาด
== โยดาในสื่ออื่นๆ ==
โยดาและดาร์ธ เวเดอร์ ได้รับการยืนยันว่าจะมาปรากฏตัวมาเป็นตัวละครในเกมโซลคาลิเบอร์ IV โดยโยดาจะปรากฏตัวมาในเครื่องเอ็กซ์บ็อกซ์ 360 ขณะที่ดาร์ธ เวเดอร์จะปรากฏตัวมาในเครื่องเพลย์สเตชัน 3
== แหล่งข้อมูลอื่น ==
Yoda ใน Star Wars Databank
Yoda ใน Wookieepedia: The Star Wars Wiki
ตัวละครในสตาร์ วอร์ส
อัศวินเจได
ผู้ใช้กระบี่แสงในสตาร์ วอร์ส
อาจารย์เจได
สมาชิกสภาเจได
ตัวละครที่เป็นนายพล
ตัวละครที่เป็นทหารผ่านศึกสงคราม
ตัวละครที่เป็นผี
ตัวละครที่เป็นผู้ฝึกสอนศิลปะการต่อสู้
ตัวละครที่เป็นผู้รอดชีวิตจากการฆ่าล้างเผ่าพันธุ์
ตัวละครที่เป็นผู้รอดชีวิตเพียงผู้เดียว
มารา เจด สกายวอล์คเกอร์

มารา เจด สกายวอล์คเกอร์ (Mara Jade Skywalker) เป็นตัวละครสมมติในจักรวาลขยายของเรื่องแต่งชุด สตาร์ วอร์ส ปรากฏตัวครั้งแรกในนิยายไตรภาคธรอว์นของทิโมธี ซาห์น และเป็นตัวละครที่ได้รับความนิยมที่สุดจากเรื่องชุดในหนังสือนิยาย จากแบบสำรวจเกี่ยวกับความนิยมในตัวละคร สตาร์ วอร์ส นั้น มาราได้อยู่ในยี่สิบอันดับสูงสุด เอาชนะตัวละครในจักรวาลขยายทั้งหมดและตัวละครจากภาพยนตร์อีกจำนวนหนึ่ง เธอเป็นตัวละครลับในเกมต่อสู้  Master of Teräs Käsi ในเพลย์สเตชัน และเป็นตัวละครที่เลือกเล่นได้ในเกมคอมพิวเตอร์  Mysteries of the Sith การปรากฏตัวครั้งล่าสุดของเธออยู่ในเกมแนววางแผนแบบเรียลไทม์  Empire at War ซึ่งเธอได้ต่อกรกับกองกำลังกบฏ (รวมทั้งไคล์ คาทาร์น และลุค สกายวอล์คเกอร์ด้วย) ในฐานะของหัตถ์จักรพรรดิ
ในฐานะของหัตถ์จักรพรรดิ มารา เจด ปฏิบัติงานเป็นหนึ่งในมือสังหารส่วนตัวชั้นสูงสุดของจักรพรรดิพัลพาทีน หลังจากนั้นจึงเข้าเป็นรองผู้บังคับบัญชาหัวหน้างานลักลอบขนส่ง ทาลอน คารร์เด และได้แต่งงานกับลุค สกายวอล์คเกอร์ แล้วจึงได้รับตำแหน่งอาจารย์เจได มาราไม่มีบทบาทในภาพยนตร์ สตาร์ วอร์ส ภาคใดเลย แต่เธอถูกแสดงบทโดยนางแบบแชนนอน แมคแรนเดิล ในการ์ดเกม Star Wars Customizable Card Game
นักฆ่าที่ทำงานให้กับจักรพรรดิ พัลพาทีน, ครั้งสุดท้ายของเธอที่จะฆ่า ลุค สกายวอล์คเกอร์ แต่หลังจากที่ต่อสู้กัน สุดท้ายก็ตกหลุมรักกันกับ ลุค สกายวอล์คเกอร์ ในช่วงไม่กี่ปีที่พวกเขาตกอยู่ในความรักและการแต่งงาน เธอใช้ชื่อท้าย ว่า สกายวอล์คเกอร์ และอุทิศตนให้แก่เจไดและท้ายในที่สุด เธอถูกฆ่าตายโดย เจสันหลานชายของเธอ หลังจากที่เธอพบว่าเขาได้หันเข้าไปหาทางด้านมืด Dark Side
ในภาษาฮิบรู คำว่า มารา แปลว่า "bitter" (ขมขื่น รุนแรง ดุเดือด) ซึ่งอธิบายบุคลิกของมาราได้ค่อนข้างตรงตามหนังสือนิยายสตาร์ วอร์ส ในช่วงแรกๆ อย่างไรก็ดีมันยังมีความหมายว่า "myrrh" (ยางไม้หอมชนิดหนึ่ง) หรือ "fragrance" (กลิ่นหอม) ซึ่งบรรยายถึงบุคลิกตัวละครของเธอในหนังสือเล่มหลังๆ มาราเป็นหญิงแกร่งมากความสามารถ มีผมสีแดงเพลิง (fiery red) ดวงตาสีเขียวเข้ม (deep green) และทรวงทรงแบบนักเต้นรำ กล่าวกันว่าเธอค่อนข้างมีบุคลิกตัวละครคล้ายคลึงกับเจ้าหญิงเลอา ซึ่งเป็นน้องสาวฝาแฝดของสามีของเธอ
== แหล่งข้อมูลอื่น ==
Mara Jade Skywalker ใน Star Wars Databank
Mara Jade Skywalker ใน Wookieepedia: The Star Wars Wiki
อัศวินเจได
ตัวละครในสตาร์ วอร์ส
ตัวร้ายในสตาร์ วอร์ส
ผู้ใช้กระบี่แสงในสตาร์ วอร์ส
ตัวละครที่เป็นนักเต้น
ตัวละครที่เป็นผู้สำเร็จราชการแทนพระองค์
Lista över jediriddare#Mara Jade
หมาป่า

หมาป่า หรือ สุนัขป่า หรือ หมาป่าสีเทา  เป็นสัตว์เลี้ยงลูกด้วยน้ำนม จัดอยู่ในวงศ์สุนัข (Canidae) โดยเป็นสมาชิกที่มีขนาดใหญ่ที่สุดในวงศ์สุนัข มีสัตว์ร่วมตระกูลคือ หมาจิ้งจอก หมาใน ไคโยตี หมาบ้านและดิงโก หมาป่าจัดอยู่ในสัตว์ประเภทกินเนื้อที่มีนิสัยค่อนข้างดุร้าย ปราดเปรียว เฉลียวฉลาด มีการออกล่าเป็นทีม มีความอดทนรวมทั้งมีความกล้าหาญและความสามารถในการต่อสู้อย่างดีเยี่ยม หมาป่าอาศัยอยู่อย่างกระจัดกระจายในแถบทวีปยุโรป โดยในอดีตมีถึง 32 สายพันธุ์ และเป็นนักล่าที่มีพลังกัดมหาศาล
หมาป่าเป็นสมาชิกที่ใหญ่ที่สุดของวงศ์สุนัข (Canidae) ตัวผู้มีน้ำหนักเฉลี่ย 40 กิโลกรัม (88 ปอนด์) และตัวเมีย 37 กิโลกรัม (82 ปอนด์) หมาป่ามีความยาวประมาณ 105–160 ซม. (41–63 นิ้ว) และสูงประมาณ 80–85 ซม. (31–33 นิ้ว)  หมาป่ายังมีความแตกต่างจากวงศ์ Canis สายพันธุ์อื่น ด้วยรูปทรงหูและส่วนจมูก-ปาก (muzzle) ที่แหลมน้อยกว่า รวมไปถึงลำตัวที่สั้นกว่าและหางที่ยาวกว่า  อย่างไรก็ตามหมาป่ามีความสัมพันธ์อย่างใกล้ชิดกับสายพันธุ์ Canis ที่มีขนาดเล็ก เช่น โคโยตี และหมาใน และสามารถผสมพันธุ์ข้ามสายพันธุ์กับพวกมัน ขนที่มีแถบสีของหมาป่ามักมีสีขาว สีน้ำตาล สีเทา และสีดำเป็นจุด ๆ แม้ว่าสายพันธุ์ย่อยในภูมิภาคอาร์กติกอาจมีสีขาวเกือบทั้งหมด
ในบรรดาสมาชิกทั้งหมดของสกุล Canis หมาป่ามีความเชี่ยวชาญมากที่สุดสำหรับการล่าสัตว์ในยุทธวิธีแบบร่วมมือ โดยแสดงให้เห็นจากความสามารถในการปรับตัวทางกายภาพเพื่อจัดการกับเหยื่อขนาดใหญ่, ลักษณะทางสังคมที่มีความซับซ้อน, และพฤติกรรมการแสดงออกขั้นสูง  สุนัขป่ามักเดินทางในหน่วยครอบครัวขนาดเล็ก ซึ่งประกอบด้วยคู่ผสมพันธุ์พร้อมกับลูกหลานของพวกมัน ลูกหลานที่เริ่มมีวุฒิภาวะทางเพศ อาจถูกปล่อยให้ไปตั้งฝูงย่อย (pack) ของตัวเอง เพื่อลดการแย่งชิงอาหารภายในกลุ่ม นอกจากนี้ หมาป่ายังเป็นสัตว์ที่ผูกพันกับอาณาเขต และการต่อสู้ระหว่างหมาป่าด้วยกันเพื่อแย่งชิงและปกป้องอาณาเขตก็เป็นสาเหตุสำคัญของการเสียชีวิต
หมาป่ามีพฤติกรรมเป็นสัตว์กินเนื้อ โดยมักล่าสัตว์เท้ากีบที่เลี้ยงลูกด้วยนมขนาดใหญ่ในป่า อาหารรวมไปถึงสัตว์ขนาดเล็ก, ปศุสัตว์, ซากสัตว์, และขยะ  หมาป่าตัวเดียวหรือร่วมกับคู่ผสมพันธุ์ มักจะมีอัตราความสำเร็จในการล่าสูงกว่าการล่าแบบฝูงใหญ่ เชื้อโรคและปรสิตโดยเฉพาะไวรัสโรคพิษสุนัขบ้าอาจติดต่อสู่หมาป่าได้
ประชากรหมาป่าทั่วโลกได้รับการประเมินว่ามีประมาณ 300,000 ตัวในปี พ.ศ. 2546 และสหภาพนานาชาติเพื่อการอนุรักษ์ธรรมชาติ (IUCN) ถือว่าเป็นสายพันธุ์มีความเสี่ยงต่อการสูญพันธุ์น้อย หมาป่ามีประวัติศาสตร์อันยาวนานในการติดต่อสัมพันธ์กับมนุษย์ โดยมักถูกเกลียดชังและถูกล่าจากคนชุมชนที่ดำรงชีพโดยการเลี้ยงปศุสัตว์ ทั้งนี้เพราะหมาป่ามักโจมตีปศุสัตว์ แต่ในทางกลับกัน หมาป่าก็ได้รับความเคารพในสังคมเกษตรกรรมและนักล่าสัตว์ แม้ว่าความกลัวหมาป่าจะยังคงมีอยู่ในสังคมมนุษย์หลายแห่ง แต่โดยปกติแล้วหมาป่าจะไม่นิยมเข้าทำร้ายมนุษย์โดยตรง และการเข้าโจมตีมนุษย์ส่วนใหญ่ก็เป็นผลมาจากสัตว์ที่ติดโรคพิษสุนัขบ้า การเข้าทำร้ายมนุษย์โดยหมาป่านั้นเกิดขึ้นได้ยากเนื่องจากหมาป่ามีจำนวนประชากรน้อย อาศัยอยู่ห่างไกลจากผู้คนและมีความหวาดกลัวมนุษย์
== อ้างอิง ==
== แหล่งข้อมูลอื่น ==
The International Wolf Center
Staying Safe in Wolf Country, ADFG (January 2009)
Death of a Legend และ Cry of the Wild โดย Bill Mason
 
วงศ์สุนัข
สัตว์กินเนื้อ
สัตว์กินเนื้อไพลสโตซีน
สัตว์กินซาก
สัตว์ที่พบในประเทศแคนาดา
สัตว์ที่พบในประเทศออสเตรเลีย
ผู้ล่าลำดับสูงสุดบนห่วงโซ่อาหาร